जब नदी का पानी बिल्कुल साफ हो गया तो लोगों ने नाव डालकर घूमना शुरू किया। उस वक्त गांव वालों के चेहरे पर खुशी देखने लायक थी। इस सफाई अभियान के बाद न केवल नदी साफ हो गई बल्कि गांव के कुओं का जलस्तर भी बढ़ा है। नदी में पहले पानी रुका रहता था, लेकिन अब पानी का बहाव तेज हो गया है। नदी साफ हो जाने के बाद गांव में खुशहाली लौट आई है। सिंचाई से लेकर बाकी कई कामों के लिए अब लोग नदी का पानी इस्तेमाल कर रहे हैं।